बुमराह ने दूसरे दिन का खेल खत्म होने के बाद कहा, '190 के आसपास सात विकेट चटकाकर हम अच्छी स्थिति में थे, लेकिन उन्होंने अच्छी बल्लेबाजी की और हम फायदा नहीं उठा सके। यह दोनों चीजों का संयोजन है। हमने सही क्षेत्र में गेंदबाजी के लिए कड़ी मेहनत की, लेकिन हमने उतनी अच्छी गेंदबाजी नहीं की और उन्होंने अच्छा जज्बा दिखाया।' निचले क्रम के बल्लेबाजों के खिलाफ आक्रमण के बारे में पूछने पर बुमराह ने कहा कि निचले क्रम के बल्लेबाजों के लिए कोई खास योजना नहीं है। आप हर बल्लेबाज के लिए योजना बनाते हैं, अगर वो निचले क्रम का बल्लेबाज है तो भी, हम इसका सम्मान करते हैं।